Fukoidaanid
Fukoidaanid on keerulised sulfaaditud polüsahhariidid, mille põhikomponendiks on fukoos. Fukoidaane leidub vaid pruunvetikates. Fukoidaani teisteks nimetusteks on fukaan, sulfaaditud fukaan ning fukoisaan. Loomades sisalduvaid fukoosist ja sulfaatrühmadest koosnevaid polüsahhariide nimetatakse fukaani sulfaatideks ning neid ei peeta üldiselt fukoidaanideks.